Komission asetus (EY) N:o 2109/2000,
annettu 4 päivänä lokakuuta 2000,
tiettyihin suoriin tukiin sovellettavan muuntokurssin, jonka määräytymisperusteen päivämäärä on 1 päivä syyskuuta 2000, vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päiväna joulukuuta 1998 annetun neuvoston asetuksen (EY) N:o 2799/98(1),
ottaa huomioon maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla annetun asetuksen (EY) N:o 2808/98 muuttamisesta annetun komission asetuksen 1410/1999(2) ja erityisesti sen 2 artiklan,
sekä katsoo seuraavaa:
(1) Riisin ja kuivattujen viinirypäleiden hehtaaritukiin sovellettavan muuntokurssin määräytymisperuste on maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(3), sellaisena kuin se on muutettuna asetuksella (EY) N:o 1410/1999, 4 artiklan 1 kohdan mukaisesti sen markkinointivuoden alku, jolta tukea myönnetään.
(2) Edellä mainittu muuntokurssi määritellään asetuksen (EY) N:o 2808/98 4 artiklan 3 kohdassa, ja se on yhtä suuri kuin määräytymisperusteen päivämäärää eli 1 päivää syyskuuta 2000 edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo,
ON ANTANUT TÄMÄN ASETUKSEN:
1 artikla
Muutokurssi, jota sovelletaan asetuksen (EY) N:o 2808/98 4 artiklan 1 kohdassa tarkoitettuihin tukiin ja jonka määräytymisperusteen päivämäärä on 1 päivä syyskuuta 2000, vahvistetaan tämän asetuksen liitteessä.
2 artikla
Täma asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä lokakuuta 2000.